**РЕПУБЛИКА БЪЛГАРИЯ**

**М И Н И С Т Е Р С К И С Ъ В Е Т**

**Проект!**

**ПОСТАНОВЛЕНИЕ**

**№ 2022 г.**

**за допълнение на Методиката за изчисляване на инфраструктурните такси, събирани от управителя на железопътната инфраструктура, , приета с Постановление № 92 на Министерския съвет от 2012 г. (обн., ДВ, бр. 36 от 2012 г., доп.,** **бр. 30** **от 2014 г., изм.,** **бр. 50** **от 2014 г., изм. и доп., бр. 91 от 2019 г.)**

**МИНИСТЕРСКИЯТ СЪВЕТ**

**ПОСТАНОВИ:**

**§ 1.** В т. 3 се създава подточка 3.5:

„3.5. Размерът на ставките за влаккилометър, брутотонкилометър и ставката за използване на електрозахранващо оборудване за задвижваща електроенергия, определен в съответствие с подточки 3.4.2 и 3.4.3., се намалява с 50 % за периода от 1 януари 2022 до 30 юни 2022 г., определен с Регламент (ЕС) 2022/312 на Европейския парламент и на Съвета от 24 февруари 2022 година за изменение на Регламент (ЕС) 2020/1429 по отношение на продължителността на референтния период за прилагането на временни мерки във връзка с налагането на такси за ползване на железопътната инфраструктура (Регламент (ЕС) 2022/312).“

**§ 2.** В т. 7 се създава се подточка 7.4:

„7.4. Таксата по т. 7 за заявен и неизползван капацитет не се събира за периода от 1 януари 2022 до 30 юни 2022 г., определен с Регламент (ЕС) 2022/312.“

**Допълнителна разпоредба:**

**§ 3.** С постановлението се осигуряват мерки за прилагането на Регламент (ЕС) 2020/1429 на Европейския парламент и на Съвета от 7 октомври 2020 г. за установяване на мерки за устойчив железопътен пазар с оглед избухването на COVID-19, както е изменен с Регламент (ЕС) 2022/312.

**Заключителна разпоредба:**

**§ 4.** Постановлението влиза в сила от датата на обнародването му в „Държавен вестник“.

**МИНИСТЪР-ПРЕДСЕДАТЕЛ:**

**Кирил Петков**

**ГЛАВЕН СЕКРЕТАР НА**

**МИНИСТЕРСКИЯ СЪВЕТ:**

**Красимир Божанов**

–––––––––––––––––––––––––––––––––––––––––––––––––––––––––––––––––––––––––––

**Главен секретар на**

**Министерството на транспорта и съобщенията:**

**Иван Марков**

**Директор на дирекция „Правна“ на**

**Министерството на транспорта и съобщенията:**

**Красимира Стоянова**